‘ఐ బెగ్  టు’ పదాన్ని వాడొద్దని సూచన..రాజ్యసభలో తొలిరోజే వెంకయ్య మార్క్న్యూఢిల్లీ, డిసెంబరు 15 (ఆంధ్రజ్యోతి): చమత్కారం.. ఆగ్రహం.. పట్టుదల.. సూచనలు.. కఠినత్వం.. ఇలా సందర్భాన్ని బట్టి అన్ని భావోద్వేగాలను సమపాళ్లలో వాడుతూ పెద్దల సభను హుందాగా నడిపారు వెంకయ్యనాయుడు. రాజ్యసభ చైర్మన్గా తొలి రోజే ఆయన తనదైన శైలిలో వ్యవహరించారు. వలసపాలన అవశేషంగా మిగిలిపోయిన ‘ఐ బెగ్ టు’ (నేను వేడుకుంటున్నా) అనే పదానికి చరమగీతం పాడారు. ఇకపై ఆ పదాన్ని వాడొద్దని సూచించి సభ్యుల ప్రశంసలు అందుకున్నారు. శుక్రవారం పార్లమెంటు శీతాకాల సమావేశాలు ప్రారంభమయ్యాయి. రాజ్యసభలో మంత్రులు, సభ్యులు ఏదైనా అంశంపై మాట్లాడాలన్నా, ఏవైనా పత్రాలను సభలో ప్రవేశపెట్టాలనుకున్నా చైర్మన్ను ఉద్దేశించి ‘ఐ బెగ్ టు..’ అని మొదలుపెడతారు. కొత్తగా నియమితులైన రాజ్యసభ సెక్రటరీ జనరల్ ఓ సందర్భంలో ‘ఐ బెగ్ టు’ అనే పదాన్ని వాడారు. స్పందించిన వెంకయ్య.. ఇకపై ఆ పదాన్ని వాడొద్దన్నారు. దాని స్థానంలో ‘ఐ రైజ్ టు సే’(నేను ఓ అంశాన్ని చెప్పేందుకు లేచాను) అని వాడాలని సూచించారు. ఐ బెగ్ టు అనేది వలస పాలన నాటిదని, స్వతంత్ర భారతంలో ఎవరినీ వేడుకోవాల్సిన అవసరం లేదు కాబట్టి అలాంటి పదాలు వాడొద్దని వెంకయ్య స్పష్టం చేశారు. మరోవైపు ఎవరైనా మాజీ సభ్యులు, సభ్యులు మరణిస్తే చైర్మన్ సంతాప సందేశాన్ని చదవుతారు. దీన్ని కూడా ఇతర చైర్మన్లలా కాకుండా వెంకయ్య లేచి నిలబడి చదివారు. తొలిరోజే ఇలా రెండు కొత్త సంప్రదాయాలకు తెరతీశారు.చమత్కారం.. హాస్యం..శరద్ యాదవ్, అన్వర్ అలీలపై అనర్హత వేటు వేయడాన్ని వ్యతిరేకిస్తూ కొందరు ఎంపీలు వెల్లోకి వచ్చి నినాదాలు చేస్తుండగా వెంకయ్య ‘ఆల్ ఇన్ వెల్.. నాట్ వెల్ ’ అని చమత్కరించారు. అలాగే, ఓ ఎంపీ పాయింట్ ఆఫ్ ఆర్డర్ లేవనెత్తి ఏదో మాట్లాడుతుండగా.. ఆయన లేవనెత్తిన అంశంలో ‘పాయింటూ’ లేదు ‘ఆర్డరూ’ లేదు అని వెంకయ్య అనడంతో సభలో నవ్వులు విరిశాయు. మరో సందర్భంలో వెంకయ్య డీఎంకే ఎంపీ తిరుచ్చి శివను  పిలిచారు. అప్పుడాయన సభలో లేకపోవడంతో ‘శివ (దేవుడు) అంతటా ఉంటాడు. కానీ, ఇక్కడ లేరు’ అని చమత్కరించారు.‘నేమ్ అండ్ షేమ్’ అమలుసభను సజావుగా నడిపించడానికి వెంకయ్య కాస్త కఠినంగానే వ్యవహరిస్తున్నారు. ఇటీవల ఆయన ఓ సదస్సులో మాట్లాడుతూ.. సభను పదేపదే అడ్డుకునేవారిని కట్టడి చేయడానికి ‘నేమ్  అండ్ షేమ్’ విధానాన్ని ప్రతిపాదించారు. అంటే సభను అడ్డుకుంటున్న వారిని పేరుపెట్టి పిలవడం. శుక్రవారం ఆ విధానాన్ని అమలు చేసినట్లు కనిపించింది. ఓ ఎంపీ గట్టిగా మాట్లాడుతూ సభను అడ్డుకోవడానికి ప్రయత్నించగా.. రెండు మూడు సార్లు ఆయన్ను పేరుపెట్టి పిలిచి ఆగ్రహం వ్యక్తం చేశారు.‘నేమ్ అండ్ షేమ్’ అమలుసభను సజావుగా నడిపించడానికి వెంకయ్య కాస్త కఠినంగానే వ్యవహరిస్తున్నారు. ఇటీవల ఆయన ఓ సదస్సులో మాట్లాడుతూ.. సభను పదేపదే అడ్డుకునేవారిని కట్టడి చేయడానికి ‘నేమ్  అండ్ షేమ్’ విధానాన్ని ప్రతిపాదించారు. అంటే సభను అడ్డుకుంటున్న వారిని పేరుపెట్టి పిలవడం. శుక్రవారం ఆ విధానాన్ని అమలు చేసినట్లు కనిపించింది. ఓ ఎంపీ గట్టిగా మాట్లాడుతూ సభను అడ్డుకోవడానికి ప్రయత్నించగా.. రెండు మూడు సార్లు ఆయన్ను పేరుపెట్టి పిలిచి ఆగ్రహం వ్యక్తం చేశారు.
‘ai beg  tu’ padaanni vaadoddani suuchana..rajyasabhalo toliroje venkayya marknyudilly, disembaru 15 (aandhrajyoti): chamatkaram.. aagraham.. pattudala.. suuchanalu.. kathinatvam.. ilaa sandarbhaanni batti anni bhavodvegalanu samapallalo vaadutuu peddala sabhanu hundaagaa nadipaaru venkayyanaayudu. rajyasabha chairmanga toli roje aayana tanadaina saililo vyavaharinchaaru. valasapaalana avasheshamgaa migilipoyina ‘ai beg tu’ (nenu vedukuntunna) ane padaaniki charamageetam paadaaru. ikapai aa padaanni vaadoddani suuchimchi sabhyula prasamsalu andukunnaru. sukravaaram paarlamentu sheethaakaala samavesalu praarambhamayyaayi. rajyasabhalo mantrulu, sabhyulu edaina amsampai matladalanna, evaina patraalanu sabhalo pravesapettalanukunna chairmannu uddesinchi ‘ai beg tu..’ ani modalupedataaru. kottagaa niyamitulaina rajyasabha secretery janaral oo sandarbhamlo ‘ai beg tu’ ane padaanni vaadaaru. spandinchina venkayya.. ikapai aa padaanni vaadoddannaaru. daani sthaanamlo ‘ai raiz tu see’(nenu oo amsaanni cheppenduku lechaanu) ani vaadaalani suuchimchaaru. ai beg tu anedi valasa paalana naatidani, swatantra bhaaratamlo evarinee vedukovalsina avasaram ledu kabatti alanti padaalu vaadoddani venkayya spashtam chesaru. marovaipu evaraina maji sabhyulu, sabhyulu maraniste chairman santaapa sandesaanni chadavutaaru. deenni kuudaa itara chairmanlala kakunda venkayya lechi nilabadi chadivaaru. toliroje ilaa rendu kotta sampradaayaalaku terateesaaru.chamatkaram.. haasyam..sharad yadav, anver aleelapai anarhata vetu veyadaanni vyatirekistuu kondaru empeelu velloki vachi ninaadaalu chestundagaa venkayya ‘al in vel.. nat vel ’ ani chamatkarinchaaru. alaage, oo empy point af arder levanetti edho maatlaadutundagaa.. aayana levanettina amsamlo ‘paayintuu’ ledu ‘aardaruu’ ledu ani venkayya anadamtho sabhalo navvulu virisaayu. maro sandarbhamlo venkayya dmca empy tiruchi shivanu  pilichaaru. appudaayana sabhalo lekapovadamto ‘shiva (devudu) antataa untaadu. cony, ikkada leru’ ani chamatkarinchaaru.‘nem and shame’ amalusabhanu sajavuga nadipinchadaaniki venkayya kaasta kathinamgaane vyavaharistunnaaru. iteevala aayana oo sadassulo maatlaadutuu.. sabhanu padepade addukunevaarini kattadi cheyadaaniki ‘nem  and shame’ vidhaanaanni pratipaadinchaaru. ante sabhanu addukuntunna vaarini perupetti pilavadam. sukravaaram aa vidhaanaanni amalu chesinatlu kanipinchindi. oo empy gattigaa maatlaadutuu sabhanu addukovadaniki prayatninchagaa.. rendu moodu saarlu aayannu perupetti pilichi aagraham vyaktam chesaru.‘nem and shame’ amalusabhanu sajavuga nadipinchadaaniki venkayya kaasta kathinamgaane vyavaharistunnaaru. iteevala aayana oo sadassulo maatlaadutuu.. sabhanu padepade addukunevaarini kattadi cheyadaaniki ‘nem  and shame’ vidhaanaanni pratipaadinchaaru. ante sabhanu addukuntunna vaarini perupetti pilavadam. sukravaaram aa vidhaanaanni amalu chesinatlu kanipinchindi. oo empy gattigaa maatlaadutuu sabhanu addukovadaniki prayatninchagaa.. rendu moodu saarlu aayannu perupetti pilichi aagraham vyaktam chesaru.